Д О Г О В О Р №….......
за изпълнение на „Инженеринг – проектиране, авторски надзор и изпълнение на СМР“
Днес …………………….. 2019 г., в гр. …………………………………….., между

……………………………………………………………………………….(наименование на училището/звеното), представлявано от ……………………………………. - директор, наричано за краткост ВЪЗЛОЖИТЕЛ, от една страна

и

................................................................(наименование на изпълнителя), представлявано от ..............................................- ……………………….(длъжност), с адрес ..............................................., ЕИК .......................... , от друга страна, наричано за краткост ИЗПЪЛНИТЕЛ, във връзка с чл. 20, ал. 3, т. 1 от ЗОП, се сключи настоящият договор за следното:

I.  ПРЕДМЕТ НА ДОГОВОРА

Чл. 1. (1) ВЪЗЛОЖИТЕЛЯТ възлага, а ИЗПЪЛНИТЕЛЯ приема да изпълни инженеринг за обект:........................................………………, в сграда – публична държавна собственост, управлявана от …………………, находяща се в ……………….(адрес), в съответствие с нормативните и технически изисквания за този вид работа.
(2)  В обхвата на инженеринга се включват следните дейности:
1. Изготвяне на инвестиционен проект във фаза технически проект;
2. Изпълнение на строително-монтажни и ремонтни дейности за обекта;
3. Упражняване на авторски надзор по време на строителството.
Дейността по ал. 1 се извършва съгласно предоставената документация – Ценово предложение - Приложение № 1 и Техническото предложение - Приложение № 2 към договора.
II. СРОКОВЕ НА ДОГОВОРА

Чл. 2. (1) Срокът за изпълнение на поръчката е до 01.12.2019 г. Договорът започва да се изпълнява от датата на подписването му и приключва с въвеждане на обекта в експлоатация въз основа на Разрешение за ползване на всеки обект, издадено от органите на ДНСК/Удостоверение за въвеждане в експлоатация на строежа (когато е приложимо). 
 (2) Отделните видове дейности по чл. 1 от настоящия договор следва да бъдат изпълнени в следните срокове: 

1. Срок за изготвяне на инвестиционен проект във фаза технически проект по всички части 10 .(десет ) календарни дни, считано от датата на сключване на договора до предаване на инвестиционния проект на ВЪЗЛОЖИТЕЛЯ. 

Приемането на проекта от ВЪЗЛОЖИТЕЛЯ става с двустранно подписан приемно-предавателен протокол.

2. В 10-дневен срок от подписване на протокола по предходната точка ВЪЗЛОЖИТЕЛЯТ и КОНСУЛТАНТЪТ могат да направят писмени възражения по проекта и да поканят ИЗПЪЛНИТЕЛЯ за съвместно разглеждане на забележките (нередностите).  

3. ИЗПЪЛНИТЕЛЯТ е длъжен да отстранява забележки (нередности) по предадения технически проект, направени от ВЪЗЛОЖИТЕЛЯ и КОНСУЛТАНТА в срок до 10 (десет) календарни дни, след получаването им в писмен вид. 

4. ИЗПЪЛНИТЕЛЯТ се задължава да упражнява авторски надзор от датата на подписване на Акт образец № 2 за откриване на строителната площадка  до подписване на разрешение за ползване/удостоверение за въвеждане в експлоатация за обекта. (3) Промяната, включително удължаването на сроковете за изпълнение на поръчката и промяната на инвестиционния проект в случаите на съществени отклонения от одобрения инвестиционен проект по чл. 154, ал. 2 от ЗУТ, не са основание за искане и получаване на допълнително плащане извън цената по чл. 3, ал. 1.
III. ЦЕНИ И НАЧИН НА ПЛАЩАНЕ
Чл. 3. (1) Общата стойност на възложената с настоящия договор поръчка е в размер на ................... лева (........... словом) без ДДС, или ……….. лева (........... словом) с ДДС получена, както следва:
(2) Предлагана цена по дейности
1. Стойност за изготвяне на инвестиционен проект във фаза технически проектв размер на ................... лева (........... словом) без ДДС, или ……….. лева (........... словом) с ДДС; 

2. Стойност за изпълнение на строително-монтажни и ремонтни работи, в размер на ................... лева (........... словом) без ДДС, или ……….. лева (........... словом) с ДДС; 

            3. Стойност за упражняване на авторски надзор по време на строителството, в размер на ................... лева (........... словом) без ДДС, или ……….. лева (........... словом) с ДДС.
(2) Общата стойност на договора за инженеринг (проектиране, авторски надзор и строителство) не може да се променя за целия му срок ине може да надвишава ценовото предложение на ИЗПЪЛНИТЕЛЯ.
Чл. 4. ВЪЗЛОЖИТЕЛЯТ изплаща на ИЗПЪЛНИТЕЛЯ договорената цена по чл. 3 (1)по следния начин:
(1) Изплащане на стойността по чл. 3, ( 2,) т. 1 за изготвяне на инвестиционни проекти във фаза технически проект:

1. Авансово плащане в размер на 50% (петдесет процента) от стойността по чл. 3, ал. 2, т. 1 с включен ДДС в срок до 15 (петнадесет) календарни дни от датата на подписване на настоящия договор. 

2. Окончателно плащане на стойността за изготвяне на технически инвестиционeн проект по всички части, в срок до 30 (тридесет) календарни дни от датата на получаване на  разрешения за строеж за обекта, подписване на протоколи обр. № 1 съгласно Наредба № 3/ 31.07.2003 г. за съставяне на актове и протоколи по време на строителството и представяне на оригинал на фактура.
(2) Изплащане на стойността по чл. 3, ( 2), т. 2 за изпълнение на строително-монтажни и ремонтни работи:
1. Авансово плащане в размер на 30% (двадесет и пет процента) от стойността по чл. 3, (2), т. 2 с включен ДДС в срок до 15 (петнадесет) календарни дни от датата на подписване на протоколи образец № 2 за откриване на строителната площадка на обекта по Наредба № 3/31.07.2003 г. за съставяне на актове и протоколи по време на строителството и издадена фактура за аванса от страна на ИЗПЪЛНИТЕЛЯ.

2. Междинните плащания на СМР се извършват в срок до 30 (тридесет) дни, считано от датата на издаване на оригинал на фактура. ИЗПЪЛНИТЕЛЯТ и КОНСУЛТАНТЪТ  представят на директора на гимназията за одобрение всички изготвени и подписани от тях протоколи /бивш акт образец № 19/ за реално извършени и приети СМР, подлежащи на изплащане, съставени на база количествено-стойностните сметки към инвестиционния проект на обекта, както и други протоколи и актове, изисквани съгласно нормативните документи. 

От всяко междинно плащане се приспада пропорционално стойността на платения аванс /до неговото изчерпване/. 

Общата стойност на всички междинни плащания и аванса не следва да надвишава 90%  /деветдесет процента/ от стойността на договора по чл. 3, (2), т. 2, с включен ДДС. 

3. ИЗПЪЛНИТЕЛЯТ и КОНСУЛТАНТЪТ на обекта представят на ВЪЗЛОЖИТЕЛЯ за одобрение подписания от тях окончателен протокол  /бивш акт обр. № 19/ за крайната сума на СМР, подлежаща на заплащане, след спадане на остатъка от аванса. 

Окончателното плащане на извършените СМР по договора, представлява разликата между цената по чл. 3, (2), т. 2 и сумата на извършените плащания по чл. 4, ал. 2, т. 2 от договора. Плащането се извършва, в срок до 30 (тридесет) календарни дни след издаване на Разрешение за ползване/Удостоверение за въвеждане в експлоатация и представяне оригинал на фактура от ИЗПЪЛНИТЕЛЯ. 
(3) Изплащането на стойността по чл. 3, (2), т. 3 за осъществяване на авторски надзор по време на строителството се извършва в срок до 30 (тридесет) календарни дни след подписване на Констативен акт образец № 15 за готовността за приемане на строежа, предаване на екзекутивната документация, протокол за вложените часове авторски надзор на обекта, но не повече от стойността по чл. 3, (2), т. 3,  подписан от ИЗПЪЛНИТЕЛ, КОНСУЛТАНТ по смисъла на чл. 166, ал. 1, т. 1 от Закона за устройството на територията и ВЪЗЛОЖИТЕЛ и представяне на фактура от ИЗПЪЛНИТЕЛЯ.

(4). Всички плащания по настоящия договор се извършват от ВЪЗЛОЖИТЕЛЯ към ИЗПЪЛНИТЕЛЯ с преводно нареждане в български лева, по следната банкова сметка на ИЗПЪЛНИТЕЛЯ: 

Банка ...................................................................................., клон „......................................”,

BIC:…………………………………………………………………………………………;

IBAN:…………………………………………………………………………………………
(5) В случай на промяна в сметката на ИЗПЪЛНИТЕЛЯ, същият уведомява ВЪЗЛОЖИТЕЛЯ писмено в 7-дневен срок от настъпване на промяната.
(6) Възложителят не заплаща суми за непълно и/или некачествено извършени от ИЗПЪЛНИТЕЛЯ работи, като в случай на несъответствия на документацията с реално извършените работи на обекта по отношение на актувани количества, изисквания за качество

и др. отстраняването на недостатъците е за сметка на ИЗПЪЛНИТЕЛЯ.
(7) Сроковете за плащане спират да текат от момента, в който ИЗПЪЛНИТЕЛЯТ бъде уведомен, че фактурата му не може да бъде платена поради липсващи и/или некоректни придружителни документи или наличие на доказателства, че разходът не е правомерен. ИЗПЪЛНИТЕЛЯТ трябва да даде разяснения, да направи изменения в документите или представи допълнителна информация в срок до пет работни дни, след като бъде уведомен за това. Периодът за плащане продължава да тече от датата, на която ВЪЗЛОЖИТЕЛЯТ получи правилно оформена фактура или одобри поисканите разяснения, корекциите в документите или допълнителната информация.

(8) Плащането не се извършва в случай, че  за  изпълнителя  е  получено  потвърждение от Националната  агенция  по  приходите  и  Агенция „Митници” за наличието на публични задължения, като в този случай плащането се осъществява съобразно указанията на данъчната администрация.
(9)  ВЪЗЛОЖИТЕЛЯТ може да преведе по банковата сметка на ИЗПЪЛНИТЕЛЯ сума в размер на 70% от стойността по чл. 3 на договора срещу представяне от ИЗПЪЛНИТЕЛЯ на обезпечение под форма на банкова гаранция за авансово плащане за тази сума, със срок на валидност, надвишаващ с не по-малко от шест  месеца срока по чл. 2 от договора и представена фактура. В този случай разплащането се извършва съгласно чл. 4. Банковата гаранция трябва да бъде с изходящ номер на издаващата банка.
    ВЪЗЛОЖИТЕЛЯТ проверява достоверността на банковата гаранция преди превеждане на сумата й.
       (10) Ако в хода на изпълнение на възложените СМР се установи, че се налага извършването на непредвидени СМР / розлични от специфираните в Приложение 2/ , те се изпълняват след одобрение от ВЪЗЛОЖИТЕЛЯ, въз основа на подготвена от ИЗПЪЛНИТЕЛЯ и стрителния надзор и инвеститорски контрол  заменителна таблица в размер до 15% от дейностите , в рамките на договорената стойност по чл.3 от Договор.
        1 За допълнителни количества по оферирани видове работи – съгласно цените от Приложение №2.

        2 За непредвидени в Приложение №1 видове работи:

         - В случай, че цените на тези видове дейности са включени в последното издание на сборник „Справочник на цените в строителството” (издание на Консорциум „СЕК”), единичните цени се определят въз основа на посочените в сборника стойности и добавената печалба на ИЗПЪЛНИТЕЛЯ в съответствие с предложената в Ценовото предложение – Приложение №1.
        - В случай, че няма посочени стойности в „Справочник на цените в строителството”, единичните цени се определят на база доказани с анализ цени, калкулирани в съответствие с предложените в офертата ценообразуващи показатели по УСН и ТНС, като разходите за материали и механизация се изчисляват на база приложени фактури. Анализните цени се одобряват от ВЪЗЛОЖИТЕЛЯ и инвеститорския контрол/ строителния надзор.

IV. ПРАВА И ЗАДЪЛЖЕНИЯ НА СТРАНИТЕ

Чл. 5 (1) ВЪЗЛОЖИТЕЛЯТ е длъжен:

1. да заплати уговореното възнаграждение по начина и съгласно условията на настоящия договор;

2. да оказва необходимото съдействие на ИЗПЪЛНИТЕЛЯ за изпълнение на възложената му работа;

3. да осигури достъп до обекта, който се организира от директора на гимназията;

4. своевременно и писмено да уведомява ИЗПЪЛНИТЕЛЯ за появилите се в гаранционния срок недостатъци на извършеното в изпълнение на настоящия договор;

5. да осигури консултант по смисъла на чл. 166, ал. 1, т. 1 от Закона за устройството на територията, който ще извърши оценка на съответствието на инвестиционните проекти и ще упражнява строителен надзор и инвеститорски контрол на обектите;

6. да приеме изпълнението в случай, че то съответства на уговорените условия;

7. да предостави изходна информация за изготвяне на инвестиционните проекти, в това число скици на недвижимите имоти, визи за проектиране / при необходимост/, договори с различните разпределителни дружества /когато се изискват/, технически паспорти, доклади от обследвания за енергийна ефективност, архитектурни заснемания на сградите, изходни данни за проектиране и др., необходими за изготвянето на инвестиционните проекти.

8. След подписване на Констативен акт за установяване годността за приемане на строежа - Констативен акт обр. № 15, да предприеме действия по изготвяне на окончателен доклад за изпълненото строителство от Консултанта, назначаване на приемателна комисия за съставяне и подписване на протокол обр. № 16 /когато е приложимо/ и получаване на Разрешение за ползване/Удостоверение за въвеждане в експлоатация на строежа. 
(2) ВЪЗЛОЖИТЕЛЯТ има право:

1. да изисква информация за хода на изпълнението на предмета на договора;

2. да осъществява контрол по изпълнението на този договор, без да възпрепятства работата на ИЗПЪЛНИТЕЛЯ и да нарушава оперативната му самостоятелност;

3. да прави възражения по изпълнението на работата в случай на неточно изпълнение;

4. да откаже да приеме част от работата или цялата в случай, че ИЗПЪЛНИТЕЛЯТ се е отклонил от предмета на поръчката или извършената работа е с недостатъци;

5. да дава указания, които са задължителни за ИЗПЪЛНИТЕЛЯ, освен ако са в нарушение на строителните правила и нормативи, на нормативни актове или водят до съществено отклонение от поръчката;

6. да изисква от ИЗПЪЛНИТЕЛЯ сертификати за произхода на материалите, влагани в строителството;

7. ВЪЗЛОЖИТЕЛЯТ не носи отговорност за действия и/или бездействия на ИЗПЪЛНИТЕЛЯ или неговите подизпълнители, ако има такива, в рамките на обекта, в резултат на които възникват:

- Смърт или злополука, на което и да било физическо лице;

- Загуба или нанесена вреда на каквото и да било имущество в или извън обектите, вследствие изпълнение предмета на договора през времетраене на строителството.

- нарушение на нормативни изисквания от ИЗПЪЛНИТЕЛЯ и неговите служители или лица, подчинени на неговите служители, или в резултат на нарушение на правата на трети лица.

8. Да получи правото на собственост, включително правата на интелектуална собственост, върху одобрените инвестиционни проекти, докладите и други документи, свързани с него, както и върху придобитите активи, ако има такива.
Чл. 6 (1) ИЗПЪЛНИТЕЛЯТ е длъжен:

1. да извърши инженеринга на обектите, като спазва изискванията на проектантските, строителните, техническите и технологични правила, нормативи и стандарти за съответните дейности, както и одобрените проекти;

2. да изпълни договорените проектни, строително-монтажни работи и авторски надзор качествено и в договорения срок при спазване на заданията за проектиране и действащата нормативна уредба в проектирането и изпълнението на СМР, в това число изискванията по охрана на труда, санитарните и противопожарни норми;

3. да подписва и съхранява всички необходими актове и протоколи по изпълнението на обектите, съгласно Наредба №3/2003 г. на МРРБ;

4. да информира писмено ВЪЗЛОЖИТЕЛЯ за възникнали проблеми при изпълнение на договора и за предприетите мерки за тяхното решаване.

5. да извърши за своя сметка всички работи по отстраняване на допуснати от него грешки и некачествено извършени работи, констатирани от ВЪЗЛОЖИТЕЛЯ и КОНСУЛТАНТА по време на строителството и гаранционния срок, след получаване на писмено уведомление; 

6. своевременно да уведомява ВЪЗЛОЖИТЕЛЯ за всички обстоятелства, които създават реални предпоставки за забавяне или спиране изпълнението на строително-монтажните работи и други дейности на обектите;

7. да представя на ВЪЗЛОЖИТЕЛЯ документи за произхода и за качеството на вложените материали;

8. да уведоми писмено ВЪЗЛОЖИТЕЛЯ за готовността да се състави и подпише констативен акт обр. 15 за приемане на извършените СМР и да предаде на извършващия строителен надзор и инвеститорски контрол на обектите всички документи, съставени по време на строителството;

9. да носи пълна отговорност за безопасността при извършване на всички видове работи и дейности на обектите, за безопасността на работниците и за спазване на правилата за безопасност и охрана на труда;

10. да изпълнява задълженията, посочени в Наредба № 2 от 22 март 2004 г. за минималните изисквания за здравословни и безопасни условия на труд при извършване на СМР;

11. да представя на контролните органи, проектанти, ВЪЗЛОЖИТЕЛЯ и КОНСУЛТАНТА, заповедната книга на обектите за вписването на разпорежданията им, които са задължителни за ИЗПЪЛНИТЕЛЯ и се изпълняват в предписаните срокове;

12. да изпълни всички дейности по предмета на настоящия договор качествено, в обхвата, сроковете и при спазване на условията, посочени в договора, документацията за участие и законовите изисквания, строителните правила и нормативи;

13. да осигурява достъп до строежа на съответните контролни органи и на представителите на ВЪЗЛОЖИТЕЛЯ и строителния надзор. 

14. да изготвя първични счетоводни документи, да ги представя на ВЪЗЛОЖИТЕЛЯ за проверка и подпис и да го уведомява писмено за готовността си да състави протокол за предаване на изпълнения обект;

15. да влага качествени материали, оборудване и строителни изделия, съобразно предвижданията на техническия проект, както и да извършва качествено СМР. Същите трябва да отговарят на техническите изисквания и на количествата, определени в работния проект както и на изискванията по приложимите стандарти. ИЗПЪЛНИТЕЛЯТ носи отговорност, ако вложените материали не са с нужното качество;

16. да предостави на ВЪЗЛОЖИТЕЛЯ сертификати за вложените строителни материали, декларации за съответствие, паспорти на монтираното оборудване и попълнени гаранционни карти.

17. да ограничи действията на своя персонал и механизация в границите на строителната площадка, като не допуска навлизането им в съседни имоти;

18. да отстранява своевременно всички недостатъци в изпълнението, констатирани от ВЪЗЛОЖИТЕЛЯ или строителния надзор;

19. да поддържа валидна за целия срок на договора застраховка професионална отговорност по чл. 171 за проектиране и строителство и следващите от ЗУТ, покриваща минималната застрахователна сума за вида строеж-предмет на поръчката или еквивалентна за чуждестранните участници;

20. да поеме цялата отговорност към трети лица, в т.ч. и отговорност за вреди от всякакъв характер, понесени от тези лица по време на изпълнение на настоящия договор, както и последица от него;

21. при заявени подизпълнители в офертата да отговаря за извършената от подизпълнителите си работа, когато е ангажирал такива, като за своя;

22. да осигури участие на ръководно-експертен екип, посочен в предложението за изпълнение на поръчката. Замяна на посочените експерти се извършва по изключение и само ако новия експерт получава същата или по-висока оценка по методиката за оценка на експертите и след предварително съгласуване с ВЪЗЛОЖИТЕЛЯ;

23. при подписване на договора ИЗПЪЛНИТЕЛЯТ предоставя гаранция за изпълнение в размер на 3 % от договорната цена по чл. 3, ал. 1 от Договора без ДДС. Видът на гаранцията – парична сума, банкова гаранция или застраховка - се определя от ИЗПЪЛНИТЕЛЯ;

24. по време на изпълнението на СМР проектантите по съответните части да извършват авторски надзор на обекта съгласно чл.162, ал.2 от ЗУТ. Авторският надзор ще бъде упражняван по искане на ВЪЗЛОЖИТЕЛЯ, Консултанта във всички случаи, когато присъствието на проектант на обекта е наложително;

25. той и неговите служители трябва да запазят професионална тайна по време на изпълнение на настоящия договор, както и след приключването му. В тази връзка, освен с предварително писмено съгласие на ВЪЗЛОЖИТЕЛЯ и  ИЗПЪЛНИТЕЛЯТ, нито назначения или ангажиран от него персонал трябва да предават на което и да било физическо или юридическо лице конфиденциална информация, която им е била разкрита или която са открили, както и да правят обществено достояние информация относно препоръките, направени по време на или като резултат от изпълнението на договора;

27. да изпълнява мерките и препоръките, съдържащи се в докладите от проверки на място;

28. да докладва за възникнали нередности;

29. да носи отговорност пред ВЪЗЛОЖИТЕЛЯ, ако при извършването на СМР е допуснал отклонения от изискванията на ВЪЗЛОЖИТЕЛЯ;
33. да представи при поискване на ВЪЗЛОЖИТЕЛЯ в срок от седем работни дни всеки един документ и разчет, направени при и по повод изпълнението на настоящия договор.
(2) ИЗПЪЛНИТЕЛЯТ има право:

1. Да иска от ВЪЗЛОЖИТЕЛЯ необходимото съдействие за изпълнение на дейностите и допълнителна информация при необходимост, както и съдействие в случаите, когато възникнали проблеми могат да се решат само с негово участие;

2. Да иска от ВЪЗЛОЖИТЕЛЯ приемане на работата, в случай че е изпълнена точно и съобразно уговореното.

3. Да получи договореното възнаграждение при точно изпълнение на настоящия договор.
V. ПРИЕМАНЕ И ПРЕДАВАНЕ НА ИНВЕСТИЦИОННИЯ  ПРОЕКТ. ОТЧИТАНЕ И

ПРИЕМАНЕ НА АВТОРСКИ НАДЗОР

Чл. 7. Техническият проект трябва да се изработи в съответствие с техническата спецификация на ВЪЗЛОЖИТЕЛЯ и всички приложими нормативни актове за изготвяне на инвестиционни проекти, действащи в страната. Всички документи – графични и текстови, по всички части на инвестиционния проект се подписват и подпечатват от проектанта на съответната част и се съгласуват с подпис от проектантите на останалите части и от ВЪЗЛОЖИТЕЛЯ. Не се съгласуват с подпис изчисленията, извършени от проектанта по съответната част. 
Чл. 8. ИЗПЪЛНИТЕЛЯТ предава на ВЪЗЛОЖИТЕЛЯ разработения от него технически проект във формата и начина, съгласно Техническата спецификация.
Чл. 9. В 10 (десет) дневен срок от датата на предаването на проекта ВЪЗЛОЖИТЕЛЯТ  може да изпрати на ИЗПЪЛНИТЕЛЯ писмените си възражения по изпълнението на възложената работа, като поиска ИЗПЪЛНИТЕЛЯТ да допълни, поправи или преработи за своя сметка проекта, поради:
1. непълно, неточно или лошо изпълнение;
2. несъобразяване с изходните данни и/или с изискванията на ВЪЗЛОЖИТЕЛЯ, посочени в съответните приложения към договора;
3. неспазване на действуващите нормативни актове и стандарти.
4. В срок до 10 календарни дни от получено писмено уведомление на ВЪЗЛОЖИТЕЛЯ допълненият, поправен или преработен проект се предава на ВЪЗЛОЖИТЕЛЯ. Извършените необходими корекции и преработки са за сметка на ИЗПЪЛНИТЕЛЯ. По отношение приемането на допълнения, поправен или преработен проект ВЪЗЛОЖИТЕЛЯТ има същите права, както по отношение приемането на първоначалния проект.
Чл. 10. Приемането на техническия проект от ВЪЗЛОЖИТЕЛЯ не освобождава ИЗПЪЛНИТЕЛЯ от което и да е от неговите задължения по настоящия договор.
Чл. 11. Ако някоя от инстанциите или Консултантът, пред които се представя за съгласуване и/или одобряване инвестиционния проект, откаже съгласуване и/или одобряване, ИЗПЪЛНИТЕЛЯТ е длъжен незабавно, за своя сметка да допълни, поправи или преработи проекта, съобразно дадените от тази инстанция или от Консултанта указания и да го предаде.
Чл. 12. След съгласуване и/или одобряване на инвестиционният проект от надлежните органи и издаване на Разрешение за строеж страните подписват протокол № 1 съобразно Наредба № 3/2003 г. за съставяне на актове и протоколи по време на строителството, с който се установява съответствието на проекта с изискванията на ВЪЗЛОЖИТЕЛЯ и предаването на необходимия брой екземпляри.
Чл. 13. Отчитането на упражнения авторски надзор се извършва с доклад за реално вложените часове авторски надзор, подписан от ИЗПЪЛНИТЕЛЯ, КОНСУЛТАНТА по смисъла на чл. 166, ал. 1, т. 1 от Закона за устройството на територията и ВЪЗЛОЖИТЕЛЯ. ВЪЗЛОЖИТЕЛЯТ се произнася в 10-дневен срок по доклада. В случай че ВЪЗЛОЖИТЕЛЯТ приема работата без забележки се подписва приемно-предавателен протокол между страните. В случай на констатирани пропуски се съставя констативен протокол, с които се предоставя подходящ срок на ИЗПЪЛНИТЕЛЯ, за да ги отстрани.  

VI. СТРОИТЕЛСТВО

Чл. 14. ИЗПЪЛНИТЕЛЯТ трябва да вземе всички необходими мерки за опазване на околната среда (на и извън строителната площадка и на временната си строителна база), както и за недопускане на щети и отрицателно въздействие върху хора и имущество, вследствие замърсяване, лъчения, шум и други вредни последици от работите по предмета на договора. Тези мерки трябва да се прилагат през целия период на договора, до окончателното му приключване и предаване на обекта от ИЗПЪЛНИТЕЛЯ на ВЪЗЛОЖИТЕЛЯ.
Чл. 15. ИЗПЪЛНИТЕЛЯТ може да започне строителните и монтажните работи по предмета  на договора, само след подписването на протокол обр. № 2 за откриване на строителна площадка и определяне на строителна линия и ниво.
Чл. 16. ИЗПЪЛНИТЕЛЯТ ще извърши всички работи във връзка със строежа в съответствие с одобрения и съгласуван инвестиционен проект, при точно спазване на клаузите на договора и приложенията към него, а също така и при спазване изискванията на Наредба № 2/2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти, Наредба № 3/2003 г. за съставяне на актове и протоколи по време на строителството и на всички други действащи нормативни актове в Република България, приложими към дейностите по предмета на договора.
Чл. 17. Обстоятелствата, свързани със започване, изпълнение и въвеждане в експлоатация (приемане) на СМР, ще се удостоверяват със съставяне и подписване от участниците на съответните актове и протоколи съобразно Наредба № 3/2003 г. за съставяне на актове и протоколи по време на строителството.
Чл. 18. ИЗПЪЛНИТЕЛЯТ ще достави и ще влага в строежа висококачествени и строителни изделия, определени в проекта. Същите трябва да отговарят на техническите изисквания и на количествата, определени в техническия проект, както и на изискванията по приложимите стандарти. Доставяните материали трябва да са придружени със съответните сертификати за качество и произход, декларации за съответствие от производителя/от представителя му и други документи, съгласно изискванията на Закона за техническите изисквания към продуктите и другите подзаконови нормативни актове, относно тези видове документи.
Чл. 19. ВЪЗЛОЖИТЕЛЯТ изпраща писмено уведомление до ИЗПЪЛНИТЕЛЯ за подписване на протокол образец № 2 за откриване на строителна площадка. Откриването на строителната площадка ще се извърши съгласно изискванията на чл. 157 и чл. 158 от ЗУТ, по реда на Наредба № 3/2003 г. за съставяне на актове и протоколи по време на строителството.
Чл. 20. По време на изпълнение на строежа, ИЗПЪЛНИТЕЛЯТ е длъжен да спазва всички изисквания на Наредба № 2/2004 г. за минимални изисквания за здравословни и безопасни условия на труд при извършване на строителни и монтажни работи.
Чл. 21. При аварии (течове, прекъсване на електрозахранване и др.) ИЗПЪЛНИТЕЛЯТ предприема незабавни мерки за предотвратяване на по-нататъшното разрастване на аварията, както и мерки за ограничаване на щетите. ИЗПЪЛНИТЕЛЯТ информира ВЪЗЛОЖИТЕЛЯ за настъпилото събитие незабавно след откриване на аварията и предлага срокове и начини за отстраняването им. 
Чл. 22. Когато аварията е възникнала по вина на ИЗПЪЛНИТЕЛЯ, същият е длъжен незабавно да я отстрани за негова сметка.
Чл. 23. ИЗПЪЛНИТЕЛЯТ е длъжен да извърши приемни измервания, да състави протоколи и извърши всички изпитания съгласно изискванията на Наредба № 2/2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти, Наредба № 3/ 2003 г. за съставяне на актове и протоколи по време на строителството и на всички други действащи нормативни актове в Република България, приложими към дейностите по предмета на договора.
Чл. 24. Разходите във връзка с изпитванията, с изготвянето на доклади и анализи от сертифицирани лаборатории, както и разходите за контролни измервания от специализираните държавни контролни органи във връзка с въвеждане на строежа в експлоатация, са за сметка на ИЗПЪЛНИТЕЛЯ.
Чл. 25. (1) След завършване на всички включени в обхвата на договора работи и предпускови операции, ИЗПЪЛНИТЕЛЯТ изпраща писмено уведомление до ВЪЗЛОЖИТЕЛЯ и до Консултанта, за съставяне на Констативен акт образец № 15. Към уведомлението ИЗПЪЛНИТЕЛЯТ прилага всички съставени в хода на строителството необходими актове и протоколи, предвидени в Наредба № 3 от 31.07.2003 г. и екзекутивната документация, когато се налага изготвянето на такава. 
 (3) Подписаният Констативен акт образец № 15 и цялата документация се предават от ВЪЗЛОЖИТЕЛЯ и ИЗПЪЛНИТЕЛЯ на Консултанта за изготвяне на окончателен доклад и внасянето им в ДНСК за назначаване на държавна приемателна комисия за строежи трета категория или в общината за издаване на Удостоверение за въвеждане в експлоатация за строежи четвърта и пета категория. За строежи – недвижима култура ценност, на които са извършени фасадна консервация и реставрация и ремонт на покриви, въвеждането в експлоатация се извършва по реда на чл. 83а, ал. 2 или чл. 83, ал. 3 от Закона за културното наследство. 
Чл. 26. Разходите във връзка с изготвянето на екзекутивна документация, когато се налага изготвянето на такава, са за сметка на ИЗПЪЛНИТЕЛЯ.
Чл. 27. При установяване на некачествено изпълнение на СМР или влагане на некачествени материали или несъответствие на изпълненото с договорените условия, когато това некачествено изпълнение и/или тези отклонения съставляват скрити недостатъци, ВЪЗЛОЖИТЕЛЯТ има право да искат от ИЗПЪЛНИТЕЛЯ поправяне на работата в даден от него подходящ срок. Ако недостатъците не бъдат отстранени в този срок, ВЪЗЛОЖИТЕЛЯТ може да иска заплащане на разходите, необходими за поправката или съответно намаление на възнаграждението, съгласно гаранционните условия, описани по долу.

VII. ГАРАНЦИОННА ОТГОВОРНОСТ

Чл. 28. Гаранционните срокове във връзка с извършените строителни-монтажни работи, са в съответствие с Наредба № 2/2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти.
Чл. 29. Гаранционните срокове започват да текат от датата на издаване на Разрешение за ползване/ Удостоверение за въвеждане в експлоатация /когато е приложимо/.
Чл. 30. Всички дефекти, възникнали в гаранционните срокове, се констатират с протокол, съставен и подписан от ВЪЗЛОЖИТЕЛЯ, ИЗПЪЛНИТЕЛЯ и Консултанта, с указан срок за отстраняването им.
Чл. 31. При проявени дефекти, в гаранционните срокове, в резултат на вложени некачествени материали, доставени от ИЗПЪЛНИТЕЛЯ или некачествено извършени работи от ИЗПЪЛНИТЕЛЯ, същият ще ги отстрани за своя сметка в срок, определен от ВЪЗЛОЖИТЕЛЯ. В случай, че ИЗПЪЛНИТЕЛЯТ не стори това, ВЪЗЛОЖИТЕЛЯТ може да ги отстрани за сметка на ИЗПЪЛНИТЕЛЯ, удовлетворявайки вземането си по предвидения в закона ред.
Чл. 32. Рискът от случайно погиване или повреждане на извършените СМР, материали, техника и др. се носи от ИЗПЪЛНИТЕЛЯ.
VIII. ГАРАНЦИЯ ЗА ИЗПЪЛНЕНИЕ НА ДОГОВОРА

Чл. 33. (1) За обезпечаване изпълнението на настоящия договор, при подписването му ИЗПЪЛНИТЕЛЯТ следва да представи документ за внесена гаранция за изпълнение на задълженията си по него. Гаранцията се представя, в съответствие с документацията за участие, в една от следните форми:

1. Депозит на парична сума в лева в размер на 3 % от общата стойност на договора без ДДС по банкова сметка на ВЪЗЛОЖИТЕЛЯ - МОН: IBAN BG 85 BNBG 96613300149101 при БНБ – ЦУ, която ще се освободи в срок до 120 (сто и двадесет) дни след датата на издаване на Разрешение за ползване/Удостоверение за въвеждане в експлоатация на обекта /когато е приложимо/;

2. Банкова гаранция за сума в лева в размер на 3 % от общата стойност на договора без ДДС със срок на валидност – 120 (сто и двадесет) дни след изтичане срока на договора. Гаранцията трябва да бъде безусловна, неотменима, с възможност да се усвои изцяло или частично в зависимост от претендираното обезщетение. Гаранцията трябва да съдържа задължение на банката гарант, да извърши безусловно плащане, при писмено искане от ВЪЗЛОЖИТЕЛЯ /или упълномощено от него лице/, в случай че ИЗПЪЛНИТЕЛЯТ не е изпълнил някое от задълженията си по договора.

3. Застраховка, която обезпечава изпълнението чрез покритие на отговорността на изпълнителя. ВЪЗЛОЖИТЕЛЯТ следва да бъде посочен като трето ползващо се лице по тази застраховка. Застраховката не може да бъде използвана за обезпечение на отговорността на изпълнителя по друг договор. Застраховката следва да е със срок на валидност 120 (сто и двадесет) дни след изтичане срока на договора; 

(2) ИЗПЪЛНИТЕЛЯТ се задължава най-късно 15 (петнадесет) календарни дни преди изтичане срока на валидност на банковата гаранция за изпълнение или на застраховката да удължи нейното действие. В противен случай, ВЪЗЛОЖИТЕЛЯТ усвоява сумите по гаранцията и ги задържа като гаранционен депозит за изпълнение на договора, съобразно условията на настоящия договор.

(3) Разходите по откриването на депозита, банковата гаранция или застраховка са за сметка на ИЗПЪЛНИТЕЛЯ.
Чл. 34. ВЪЗЛОЖИТЕЛЯТ не дължи на ИЗПЪЛНИТЕЛЯ лихви върху сумите по гаранцията за изпълнение, за времето, през което тези суми законно са престояли при него.
Чл. 35. Гаранцията за изпълнение се освобождава, в срок до 120 (сто и двадесет) календарни дни след изпълнението на договора.
Чл. 36. При неизпълнение от страна на ИЗПЪЛНИТЕЛЯ, ВЪЗЛОЖИТЕЛЯТ задържа гаранцията за изпълнение, като си запазва правото да изисква и други обезщетения за претърпени вреди.

X. ОБЕЗЩЕТЕНИЯ. САНКЦИИ И НЕУСТОЙКИ

Чл. 42. В случай че ИЗПЪЛНИТЕЛЯТ не започне дейностите по договора в срок, както и ако не изпълни и/или наруши задължение, произтичащо от този договор, ВЪЗЛОЖИТЕЛЯТ има право да прекрати договора и да задържи внесената гаранция за добро изпълнение като неустойка. Тази разпоредба не се прилага в случай, че изпълнението не е започнало поради вина на ВЪЗЛОЖИТЕЛЯ или непредвидени обстоятелства.
Чл. 43. (1) Ако ИЗПЪЛНИТЕЛЯТ не изпълни предмета на договора в договорения срок за изпълнение същият дължи на ВЪЗЛОЖИТЕЛЯ неустойка в размер на 0.1 % от стойността без ДДС по чл. 3, ал. 2 на съответната дейност, за всеки ден закъснение, но не повече от общо 20% от цената на договора. След достигане на максималния размер на неустойката ВЪЗЛОЖИТЕЛЯТ има правото да развали договора. 
(2) При просрочване заплащането на някоя от дължимите суми по договора, ВЪЗЛОЖИТЕЛЯТ дължи на ИЗПЪЛНИТЕЛЯ неустойка в размер на 0.1 % от стойността на забавеното задължение, за всеки ден закъснение, но не повече от общо 20% от стойността на забавеното плащане. 
Чл. 44. При неточно или некачествено изпълнение, ИЗПЪЛНИТЕЛЯТ дължи на ВЪЗЛОЖИТЕЛЯ освен отстраняване на недостатъците, и неустойка в размер 20% от стойността на разходите с ДДС. 
Чл. 45. Неустойките и другите вземания на ВЪЗЛОЖИТЕЛЯ по договора се превеждат по банковата сметка на ВЪЗЛОЖИТЕЛЯ.
Чл. 46. Изправната страна може да претендира и по-големи вреди по установения в закона ред.
XI. ИЗМЕНЕНИЯ. ДОПЪЛНЕНИЯ И ПРЕКРАТЯВАНЕ НА ДОГОВОРА

Чл. 47.(1) Страните не могат да променят или допълват договора, освен в случаите, предвидени в чл. 116 от Закона за обществените поръчки.

(2) В случай, че сроковете за изпълнение на проекта бъдат изменени в посока съкращаване, то следва крайните срокове за изпълнение на проекта да се считат като крайни срокове за изпълнение на инженеринга. 

(3) При установени разлики в предвидените количества на отделните видове СМР по одобрения инвестиционен проект, ВЪЗЛОЖИТЕЛЯТ и ИЗПЪЛНИТЕЛЯТ могат да правят промени в одобрената към техническия проект КСС, при които общата стойност на КСС към договора за инженеринг не се увеличава и засяга.
Чл. 48. (1) Настоящият договор се прекратява:

1. с изпълнение на договора;

2. при настъпване на обективна невъзможност за изпълнение на предмета на договора.

(2) Настоящият договор може да бъде прекратен преди изтичане на неговия срок по взаимно писмено съгласие на страните.

(3) Когато след започване изпълнението на дейностите по настоящия договор, са настъпили съществени промени във финансирането на тези дейности, извън правомощията на ВЪЗЛОЖИТЕЛЯ, същият с писмено предизвестие, информира ИЗПЪЛНИТЕЛЯ, за настъпване на обстоятелствата.

(4) ВЪЗЛОЖИТЕЛЯТ може да прекрати договора едностранно при следните условия:

1. ако в резултат на обстоятелства, възникнали след сключването му, ИЗПЪЛНИТЕЛЯТ не е в състояние да изпълни своите задължения;

2. ако ИЗПЪЛНИТЕЛЯТ не изпълнява законосъобразни указания на ВЪЗЛОЖИТЕЛЯ по изпълнението на договора или не отстранява установени неточности или несъответствия, констатирани от ВЪЗЛОЖИТЕЛЯ или строителния надзор и отразени в протокол, след изтичане на дадения за целта срок; 

3. ако ИЗПЪЛНИТЕЛЯТ бъде обявен в неплатежоспособност или когато бъде открита процедура за обявяване в несъстоятелност или ликвидация. За настъпването на тези обстоятелства ИЗПЪЛНИТЕЛЯТ е длъжен незабавно да уведоми ВЪЗЛОЖИТЕЛЯ. 

(5) Всяка от страните по договора може да поиска прекратяването му с едностранно писмено уведомляние до другата страна след изтичане на три месеца от неговото сключване, ако дотогава не бъде осигурено финансиране на заложените в него дейности. 
Чл. 49. При предсрочно прекратяване на договора ВЪЗЛОЖИТЕЛЯТ и ИЗПЪЛНИТЕЛЯТ съставят констативен протокол за извършените и неизплатени видове работи. Заплащането им се извършва в срок, указан в съставения протокол, след приемането им съгласно условията на настоящия договор.
Чл. 50. Към момента на прекратяване на договора ИЗПЪЛНИТЕЛЯТ се задължава да:

1. Прекрати по-нататъшната работа, с изключение на дейностите, свързани с обезопасяване на строителната площадка;

2. Предаде цялата строителна документация, машини, съоръжения и материали, за които ВЪЗЛОЖИТЕЛЯТ е заплатил;

3. Предаде всички строително-монтажни работи, изпълнени от него до датата на прекратяването.

XII. ДОПЪЛНИТЕЛНИ РАЗПОРЕДБИ

Чл. 51 (1) Всички съобщения и уведомления между страните по повод договора се извършват в писмена форма чрез факс, ел.поща, препоръчана поща с обратна разписка или куриерска служба или по реда на Закона за електронния документ и електронния подпис.

(2) Ако някоя от страните промени посочените в договора адреси, без да уведоми другата страна, същата се счита за редовно уведомена, ако съобщението е изпратено на адреса от договора.

(3) В срок до 3 (три) дни след подписване на договора всяка от страните информира другата страна писмено за определеното от нея лице за контакт по този договор, неговия факс и актуален адрес за кореспонденция. Посочените данни могат да се променят само с писмено уведомление на съответната страна по реда на договора.

(4) ВЪЗЛОЖИТЕЛЯТ информира писмено ИЗПЪЛНИТЕЛЯ за лицето/лицата, които са упълномощени да подписват от негово име всички съставени документи по време на изпълнение на инженеринга, както и за лицата, упълномощени да изпълняват контролни функции от негово име, включително строителен надзор и инвеститорски контрол.
Чл. 52. Всички спорове, възникнали по тълкуването и прилагането на договора ще се решават чрез преговори между страните, а когато е невъзможно да се постигне съгласие – по съдебен ред от компетентния български съд, в съответствие с българското законодателство. За всички неуредени в този договор въпроси се прилагат разпоредбите на действащото българско законодателство.

Настоящият договор се състави в три еднообразни екземпляра – два за ВЪЗЛОЖИТЕЛЯ и един за ИЗПЪЛНИТЕЛЯ.
Приложения към договора:
1. Предложение за изпълнение на поръчката на ИЗПЪЛНИТЕЛЯ – Приложение № 1 

2. Ценово предложение на ИЗПЪЛНИТЕЛЯ – Приложение № 2 

3. Техническа спецификация от документацията за участие в обществената поръчка /подписана и подпечатана от Изпълнителя/ – Приложение № 3

ВЪЗЛОЖИТЕЛ:                                                                                    ИЗПЪЛНИТЕЛ:


